แบงก์โน้ตส์
หลังจากที่เตรียมพร้อมรับมือน้องน้ำอย่างเต็มอัตราศึก ด้วยการขนซื้อกระสอบทรายมาทำกำแพงกั้นน้ำสูงกว่า 170 ซม.
29 ต.ค. 2565

บริจาคทราย
หลังจากที่เตรียมพร้อมรับมือน้องน้ำอย่างเต็มอัตราศึก ด้วยการขนซื้อกระสอบทรายมาทำกำแพงกั้นน้ำสูงกว่า 170 ซม. 
สิริรวมแล้วธนาคารกสิกรไทย สำนักพหลโยธิน ใช้กระสอบทรายรวมแล้วกว่า 3 หมื่นกระสอบ เพื่อกันน้ำท่วม
แต่แล้วพี่ทรายก็ไม่ได้เจอน้องน้ำ น้องน้ำป้วนเปี้ยนอยู่แถวสะพานควายแต่ไม่ได้มาถึงซอยอารีย์ ทำให้แบงก์ไม่ได้ทดสอบป้อมปราการที่ทำไว้
และชัดเจนแล้วว่าน้ำคงไม่ท่วมถึงสำนักพหลโยธินแล้ว ทางธนาคารก็ได้บริจาคกระสอบทรายทั้งหมดให้กับกรมชลประทาน เพื่อให้นำไปสร้างแนวกั้นน้ำ และสูบน้ำออกจากพื้นที่บางกรวย ให้น้ำฝั่งตะวันตกระบายได้เร็วขึ้น 
แบงก์ยังมีแผนที่จะบริจาคกระสอบทรายให้วัดอีกหลายแห่งไปทำแนวกั้นน้ำอีกด้วย